CELEX: 
Language: lt
Date: 2017-11-15 00:00:00
Title: KOMISIJOS DELEGUOTASIS REGLAMENTAS (ES) …/... kuriuo dėl pieno ir pieno produktų, atitinkančių valstybės intervencijos ir paramos privačiajam sandėliavimui reikalavimus, sudėties reikalavimų ir kokybės charakteristikų iš dalies keičiamas Komisijos deleguotasis reglamentas (ES) 2016/1238

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Vykdant 2013 m. bendros žemės ūkio politikos (BŽŪP) reformą buvo įsitikinta, kad valstybės intervencijos sistema ir parama privačiajam sandėliavimui turėtų išlikti dviem svarbiausiomis BŽŪP rinkos priemonėmis, kaip nurodyta 2013 m. gruodžio 17 d. Europos Parlamento ir Tarybos reglamente (ES) Nr. 1308/2013, kuriuo nustatomas bendras žemės ūkio produktų rinkų organizavimas (toliau – BRO reglamentas).
            
            
               Keletas Komisijos reglamente (EB) Nr. 273/2008 nustatytų tyrimo metodų nebuvo atnaujinti nuo 2008 m., todėl juos reikia peržiūrėti, visų pirma, siekiant patikrinti jų tikslumą, o taip pat siekiant įsitikinti, kokia administracinė našta ir kokios išlaidos būtų priimtinos valstybėms narėms ir veiklos vykdytojams. Todėl Reglamentas dėl valstybės intervencijai ir privačiajam sandėliavimui teikiamai paramai taikomų tyrimo metodų turi būti panaikintas ir pakeistas paprastesnėmis taisyklėmis, kurios yra suderintos su Lisabonos sutartimi ir atitinkamais pagrindiniuose teisės aktuose numatytais įgaliojimais. Be to, pagal naują antrinės teisės struktūrą dabartiniai atskiri reglamentai, kuriuose išdėstyti produktų, kuriems taikoma valstybės intervencija ir parama privačiajam sandėliavimui, tyrimo metodai, turėtų būti integruoti į pirmiau nurodytas priemones reglamentuojančius deleguotuosius ir įgyvendinimo horizontaliuosius teisės aktus.
            
            
               Suderinimo tikslais siekiant užtikrinti, kad būtų atlikta valstybės intervencijai supirktų arba paramos privačiajam sandėliavimui kriterijus atitinkančių pieno produktų kokybės patikra, metodai buvo išsamiai patikrinti, o atitinkamos Komisijos reglamentų nuostatos – supaprastintos.
            
            
               Dėl to, kad buvo atlikti keli analitinės metodikos techniniai patobulinimai, reikėtų peržiūrėti tam tikriems pieno produktams, dėl kurių numatyta taikyti valstybės intervenciją arba paramą privačiajam sandėliavimui, taikomus sudėties reikalavimus ir kokybės charakteristikas. Tuo pačiu buvo geriau atsižvelgta į esamas Sąjungos taisykles, susijusias su pieno produktų higienos reikalavimais. Todėl reikia atnaujinti pieno produktams, kurie yra superkami pagal valstybės intervenciją ir skirti privačiajam sandėliavimui, taikomus kokybės rodiklius. Tai daroma dabartiniame deleguotajame reglamente ir lygiagrečiai rengiamame įgyvendinimo reglamente. Siekiant užtikrinti nuoseklumą, teisinį suderinamumą, užtikrintumą ir atitinkamai nesukurti spragų, deleguotasis reglamentas turi būti patvirtintas ir taikomas nuo tos pačios datos, kaip ir įgyvendinimo reglamentas.
            
            
               2.KONSULTACIJOS PRIEŠ PRIIMANT AKTĄ
            
            
               Komisija kartu su valstybių narių paskirtais ekspertais įgyvendinimo ir deleguotųjų aktų projektus svarstė BRO ekspertų grupės posėdžiuose, vykusiuose laikotarpiu nuo 2016 m. lapkričio mėn. iki 2017 m. liepos mėn., ir atsižvelgė į tų konsultacijų metu pareikštas nuomones ir pozicijas.
            
            
               Įgyvendinimo ir deleguotųjų reglamentų projektai buvo viešai paskelbti geresnio reglamentavimo portale ir su jais buvo galima susipažinti keturias savaites nuo 2017 m. rugsėjo 8 d. iki spalio 6 d. Dėl kiekvieno projekto iš viso buvo gauta po vieną pastabą.
            
            
               Europos Parlamento ekspertai buvo informuoti apie visus šiuos svarstymus ir pakviesti dalyvauti visuose posėdžiuose.
            
            
               3.DELEGUOTOJO AKTO TEISINIAI ASPEKTAI
            
            
               Deleguotuoju aktu iš dalies keičiamas Deleguotasis reglamentas (ES) 2016/1238, t. y. atsižvelgiant į skirtingą produktų pobūdį ir, visų pirma, į pienui ir pieno produktams taikomus tyrimo reikalavimus iš dalies keičiamos produktų atitikties programų kriterijams sąlygos. 
            
            
               Siekiant užtikrinti suderintą patikrą, būtina nustatyti reikalaujamų parametrų ribines vertes. Todėl horizontalusis deleguotasis reglamentas dėl valstybės intervencijos turi būti atnaujintas, kad derėtų su naujosiomis įgyvendinimo taisyklėmis.
            
            
               KOMISIJOS DELEGUOTASIS REGLAMENTAS (ES) …/...
            
            
               2017 11 15
            
            
               kuriuo dėl pieno ir pieno produktų, atitinkančių valstybės intervencijos ir paramos privačiajam sandėliavimui reikalavimus, sudėties reikalavimų ir kokybės charakteristikų iš dalies keičiamas Komisijos deleguotasis reglamentas (ES) 2016/1238 
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007
                  1
               , visų pirma į jo 19 straipsnio 1 dalies a punktą,
            
         
         
            
               kadangi:
            
            
               (1)Komisijos deleguotajame reglamente (ES) 2016/1238
                  2
                nustatyti pieno ir pieno produktų, kurie atitinka valstybės intervencijos ir paramos privačiajam sandėliavimui reikalavimus, sudėties reikalavimai ir kokybės charakteristikos;
            
            
               (2)techniškai patobulinus pieno ir pieno produktų tyrimui taikomą metodiką, būtina peržiūrėti ir atnaujinti tam tikriems pieno produktams, atitinkantiems valstybės intervencijos ir paramos privačiajam sandėliavimui reikalavimus, sudėties reikalavimų rodiklius ir kokybės charakteristikas, ir suderinti su higienos reikalavimais susijusias esamas Sąjungos taisykles; 
            
            
               (3)Komisijos deleguotojo reglamento (ES) 2016/1238 IV ir V priedai turėtų būti atitinkamai iš dalies pakeisti, 
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2016/1238 priedai iš dalies keičiami taip:
            
            
               a) IV priedo II dalis pakeičiama šio reglamento I priedo tekstu; 
            
            
               b) V priedo II dalis pakeičiama šio reglamento II priedo tekstu. 
            
            
               2 straipsnis
            
            
               Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2017 11 15
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 347, 2013 12 20, p. 671. 
               
               
                  
                     (2)
                  
                        2016 m. gegužės 18 d. Komisijos deleguotasis reglamentas (ES) 2016/1238, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl valstybės intervencijos ir paramos privačiajam sandėliavimui (OL L 206, 2016 7 30, p. 15).
               
            
      
    ---documentbreak--- 
      
         
         
            
               I PRIEDAS
            
            
               „II DALIS 
            
            
               Sudėties reikalavimai ir kokybės charakteristikos
            
            
               Sviestas – vienalytė, daugiausia vandens riebaluose tipo emulsija, kuriai būdingos šios sudėties ir kokybės charakteristikos:
            
            
                     
                        Parametrai
                     
                  
                  
                     
                        Sudėtis ir kokybės charakteristikos
                     
                  
               
                     
                        Riebalai
                     
                  
                  
                     
                        Ne mažiau kaip 82 %
                     
                  
               
                     
                        Vanduo
                     
                  
                  
                     
                        Ne daugiau kaip 16 %
                     
                  
               
                     
                        Sausoji neriebalinė medžiaga
                     
                  
                  
                     
                        Ne daugiau kaip 2 %
                     
                  
               
                     
                        Riebalų rūgštingumas
                     
                  
                  
                     
                        Ne daugiau kaip 1,2 mmole/100 g riebalų
                     
                  
               
                     
                        Peroksidų skaičius
                     
                  
                  
                     
                        Ne daugiau kaip 0,3 meq deguonies/1 000 g riebalų
                     
                  
               
                     
                        Ne pieno riebalai
                     
                  
                  
                     
                        Neaptinkami atliekant trigliceridų analizę
                     
                  
               
                     
                        Juslinės savybės
                     
                  
                  
                     
                        Mažiausiai keturi iš penkių balų vertinant išvaizdą, skonį ir konsistenciją
                     
                  
               
               “
               
            
               II PRIEDAS
            
            
               „II DALIS
            
            
               Sudėties reikalavimai ir kokybės charakteristikos 
            
            
                     
                        Parametrai
                     
                  
                  
                     
                        Sudėtis ir kokybės charakteristikos
                     
                  
               
                     
                        Baltymai 
                     
                  
                  
                     
                        Ne mažiau kaip 34,0 % sausosios neriebalinės medžiagos
                     
                  
               
                     
                        Riebalai 
                     
                  
                  
                     
                        Ne daugiau kaip 1,00 %.
                     
                  
               
                     
                        Vanduo 
                     
                  
                  
                     
                        Ne daugiau kaip 3,5 %.
                     
                  
               
                     
                        Titruojamas rūgštingumas 1 ml dešimtosios normos natrio chlorido tirpalo
                     
                  
                  
                     
                        Ne daugiau kaip 19,5 ml
                     
                  
               
                     
                        Laktatai 
                     
                  
                  
                     
                        Ne daugiau kaip 150 mg/100 g
                     
                  
               
                     
                        Fosfatazės testas 
                     
                  
                  
                     
                        Neigiamas, t. y. ne daugiau kaip 350 mU fosfatazinio aktyvumo viename litre regeneruoto pieno
                     
                  
               
                     
                        Netirpumo indeksas 
                     
                  
                  
                     
                        Ne daugiau kaip 0,5 ml (24 °C)
                     
                  
               
                     
                        Suskrudusios dalelės 
                     
                  
                  
                     
                        Ne daugiau kaip 15,0 mg, t. y. mažiausiai B diskas
                     
                  
               
                     
                        Mikroorganizmų kiekis 
                     
                  
                  
                     
                        Ne daugiau kaip 40 000 koloniją sudarančių vienetų grame (ksv/g)
                     
                  
               
                     
                        Pasukos (1) 
                     
                  
                  
                     
                        Nėra (2)
                     
                  
               
                     
                        Fermentinės išrūgos (3) 
                     
                  
                  
                     
                        Nėra
                     
                  
               
                     
                        Rūgščių išrūgos (3) 
                     
                  
                  
                     
                        Nėra (4) arba ne daugiau kaip 150 mg/100 g (5)
                     
                  
               
                     
                        Skonis ir kvapas
                     
                  
                  
                     
                        Grynas
                     
                  
               
                     
                        Išvaizda
                     
                  
                  
                     
                        Baltos ar šiek tiek gelsvos spalvos, be priemaišų ar spalvotųjų dalelių
                     
                  
               
               (1) Pasukos – sviesto gamybos šalutinis produktas, gaunamas sumušus grietinę ir atskyrus grynus riebalus.
            
            
               (2) Pasukų nebuvimą galima patikrinti per gamybos cecho patikrinimą vietoje, atliekamą be išankstinio perspėjimo bent kartą per savaitę, arba atliekant laboratorinę galutinio produkto analizę, kurios didžiausias rezultatas gali būti 69,31 mg FEDP (fosfatidiletanolamino dipalmitoilo) 100 g.
            
            
               (3) Išrūgos – sūrio arba kazeino gamybos šalutinis produktas, gaunamas veikiant rūgštims, šliužo fermentui ir (arba) vykstant cheminiams fizikiniams procesams.
            
            
               (4) Kai atliekami patikrinimai vietoje.
            
            
               (5) Kai taikomas ISO 8069.“